OpenLLM-France/wikimedia huggingface dataset:
# Comitè Surotaper de Catalunya

El Comitè Surotaper de Catalunya va ser un comitè creat a conseqüència de l'assemblea celebrada a Palafrugell el 8 de novembre de 1931 per tal de defensar els interessos generals del col·lectiu industrial surotaper de Catalunya. La seva finalitat era la d'actuar conjuntament davant de la crisi del sector i arribar a unes conclusions que serien defensades al Congrés dels Diputats. Hi havia representats propietaris de suredes, industrials i obrers, i els ajuntaments. El comitè funcionava amb els fons aportats pels respectius ajuntaments. El comitè es va dissoldre oficialment el 16 de novembre de 1934 però ja des de 1932 no tenia activitat.
L'Ajuntament de Palafrugell formava part del comitè i la documentació es conservava a les dependències municipals, originàriament a la casa consistorial del carrer dels Valls i posteriorment a Can Bech. En el procés de l'elaboració de l'inventari del fons municipal als anys 1980, es va considerar aquesta documentació com a fons amb entitat pròpia. El fons conté el llibre d'actes i el reglament del Comitè surotaper de Catalunya.

## Referències

* 1 2 «Fons Comitè Surotaper de Catalunya». Arxiu Municipal de Palafrugell. Arxivat de l'original el 3 d'agost 2016. [Consulta: 26 maig 2016].

## Bibliografia

* HERNÁNDEZ BAGUÉ, Santiago. Palafrugell i el suro. Feina i gent dels inicis de la indústria a la postguerra. Quaderns de Palafrugell, núm. 11. Ajuntament de Palafrugell i Diputació de Girona. 2002.

## Enllaços externs

* Fons Comitè Surotaper de Catalunya Arxivat 2016-08-03 a Wayback Machine. a l'Arxiu Municipal de Palafrugell
# Moreni

Moreni (pronunciació en romanès: [moˈrenʲ]) és un municipi del comtat de Dâmbovița, Muntènia, Romania, amb una població de 22.868 habitants. La ciutat es troba a la part oriental del comtat, a la frontera amb el comtat de Prahova. Es troba a 22 km est de la seu del comtat, Târgoviște, i a uns 100 km al nord-oest de Bucarest.

## Història

El 1861, Moreni es va convertir en el primer lloc de Romania (i el tercer del món) on s'extreia el petroli. Recentment, les autoritats locals han construït un parc industrial per fomentar la inversió a la zona.

## Fills il·lustres

* Gheorghe Barbu
* Constantin Herold
* Andrei Ivan
* Ralph S. Locher
* George Mihăiță
* Ștefan Niculescu
* Gabriel Paraschiv
* Ionuț Zaharia

## Referències

* ↑ Rezultatele finale ale Recensământului din 2011: «Tab13. Populația stabilă după religie – județe, municipii, orașe, comune», 01-07-2013. Arxivat de l'original el 2020-08-07.
* ↑ «ANRM - prezentare generală a resurselor petroliere». Arxivat de l'original el 2023-01-07. [Consulta: 17 octubre 2021].

## Enllaços externs

* Fotos de Moreni
# Àrea Metropolitana de Green Bay

L'àrea metropolitana de Green Bay o àrea estadística de Green Bay, WI MSA, com l'anomena la Oficina de Administració i pressupost, és una àrea metropolitana centrada en la ciutat de Green Bay, el seu nucli i ciutat més gran. La seva població segons el cens del 2010 era de 306.241 habitants, de manera que és la 153ª àrea metropolitana més poblada dels Estats Units d'Amèrica.

## Composició

Els tres comtats de l'àrea metropolitana i la seva població l'any 2010.
* Brown 248.007
* Kewaunee 20.574
* Oconto 37.660

## Comunitats
### Ciutats principals

* Algoma
* De Pere
* Gillet
* Green Bay
* Kewaunee
* Oconto Falls
* Oconto

## Referències

* ↑ «American Factfinder» (en anglès). Arxivat de l'original el 2020-02-12. [Consulta: 20 desembre 2017].
# Àcid trifosfòric

L'àcid trifosfòric (en anglès:Triphosphoric acid i també tripolyphosphoric acid), amb la fórmula química H₅P₃O$_{10}$, és un compost inorgànic, una forma condensada de l'àcid fosfòric.
Dins la família dels àcids fosfòrics, és el següent àcid polifosfòric després de l'àcid pirofosfòric, H₄P₂O₇, també anomenat àcid difosfòric.
Els compostos com l'ATP (trifosfat d'adenosina) són èsters de l'àcid trifosfòric.
# Montpellier Hérault Sport Club

El Montpellier Hérault Sport Club és un club de futbol francès de la ciutat de Montpeller (Llenguadoc, Occitània, França).

## Història

El Montpeller va ser fundat el 1919 amb el nom de Stade Olympique de Montpellier. L'any 1932 l'equip occità esdevingué professional.
El 1969 la secció professional fou abandonada. El 1970 es va fusionar amb l'Sport-Club Montpellier essent reanomenat Montpellier-Littoral FC. El juliol de 1974 es va fusionar amb l'AS Paillade i va esdevenir Montpellier La Paillade Sport Club.
El 1978 va tornar a adoptar el professionalisme. El 1989 va ser rebatejat Montpellier-Hérault Sport Club. L'any 2009 el club occità va tornar a la Ligue 1 fent una gran temporada i quedant cinquè a la classificació final.
El 2012, el Montpeller fou campió de França per primera vegada i Olivier Giroud acabà com a màxim golejador de la Lliga francesa de futbol amb 21 gols

## Palmarès

* 1 Copa Intertoto: 1999
* 1 Lliga francesa de futbol: 2012
* 2 Copa francesa de futbol: 1929 (com SO Montpellier), 1990
* 1 Copa de la Lliga francesa de futbol: 1992
* 3 Lliga francesa de segona divisió: 1946, 1961, 1987
* 3 Campionat del Sud-est: 1928, 1932, 1976

## Jugadors destacats

    Categoria principal: Futbolistes del Montpellier Hérault Sport Club
| Aljoša Asanović Nabil Baha Ibrahima Bakayoko Laurent Blanc Éric Cantona Júlio César | Aliou Cissé Tino Costa Manuel Dos Santos Romain Ferrier Olivier Giroud Patrice Loko | Fodé Mansare Toifilou Maoulida Valery Mezague Roger Milla Mama Ouattara Franck Passi | Gérald Passi Reynald Pedros Laurent Robert Jacques Santini Bill Tchato Carlos Valderrama |

## Referències

* ↑ «Montpellier au panthéon», 21-05-2012. Arxivat de l'original el 9 de març 2016. [Consulta: 11 juliol 2012].
* ↑ «Olivier Giroud, football database», 13-07-2012.

## Enllaços externs

* Web oficial del club
* Web LFP (Montpellier HSC)
# Carlo Nicoli Manfredi

Carlo Nicoli Manfredi (Carrara, 4 d'octubre de 1843 - Belvedere di Avenza, frazione de Carrara, 2 de novembre de 1915) va ser un escultor italià.
És possible que fos fill de Pietro Nicoli, el cap d'una família d'escultors. Carlo era germà de Silvio Nicoli Manfredi, també escultor. Els tres treballaren fent obres a Espanya. Cap a la dècada dels anys 70 del segle xix es troba instal·lat a Espanya, i actiu a Catalunya cap als anys 80. Carlo fou deixeble de Giovanni Dupré. Guanyà la medalla d'or en el concurs de l'Acadèmia de Carrara, guanyà premis també a Florència i fou cavaller de l'Orde de Carles III.

## Obres

* Es presentà a l'Exposició General de Belles Arts del 1878 i a la del 1881, presentant una Verge del Sagrat Cor a la primera, feta amb guix; i una estàtua en marbre titulada El mendigo a la segona.
* Grup escultòric El ángel tutelar
* Estàtua de marbre de Gonzalo Jiménez de Cisneros, conegut com el Cardenal Cisneros pel Palau de l'Antic Senat.
* Retrat de la Reina Victòria conservat al Museu de Bristol.
* Escultura de Nuestra Señora del Olvido per la capella de Carles III a Madrid.
* Estàtua de bronze de Miguel de Cervantes situada a la Plaça Major d'Alcalá de Henares.
* Bust de Miguel de Cervantes de l'últim quart del segle xix, Bust de Francesc Gumà i Ferran i Bust de Víctor Balaguer conservats a la Biblioteca Museu Víctor Balaguer.

## Referències

* ↑ «Carlo Nicoli, il fondatore: Biografia». Laboratori Artistici Nicoli.
* ↑ Bazán de Huerta, Moisés «Aportaciones a la obra escultórica de los Nicoli. Sus esculturas para la ciudad de Ceuta». Norba, revista de arte, núm. 7, 1987, p. 223-236. ISSN: 0213-2214 [Consulta: 5 desembre 2013].
* ↑ Trullén, Josep Maria (dir). Biblioteca Museu Víctor Balaguer. Guia de les Col·leccions del Museu. Organisme Autònom BMVB, 2001, p.97. ISBN 84-931438-3-9.
# FC Al Tahrir

El Football Club Al Tahrir és un club de futbol eritreu de la ciutat d'Asmara.

## Palmarès

* Lliga eritrea de futbol:
** 1997, 2007
* Copa eritrea de futbol:
** 2006

## Referències

* ↑ «Football for the Peoples. Eritrea». footforpeoples.ucoz.org. [Consulta: 16 desembre 2017].
* ↑ «Eritrea - List of Champions». RSSSF. [Consulta: 16 desembre 2017].
* ↑ «Eritrea - List of Cup Winners». RSSSF. [Consulta: 16 desembre 2017].
# Àrea arqueològica de Tourón

L'àrea arqueològica de Tourón és un dels conjunts d'art rupestre a l'aire lliure més singulars de Galícia. Està situada a Tourón, una parròquia de l'ajuntament de Ponte Caldelas, província de Pontevedra. Es tracta d'un enorme jaciment de més de 150.000 m2, compost per cinc estacions de petròglifs i gravats sobre roques. Forma part del conjunt d'art rupestre de Terres de Pontevedra.
Segons els investigadors, aquests vestigis daten del final de l'època neolítica i de l'edat de bronze. Foren realitzats, per tant, aproximadament entre els anys 3000 i 2000 ae.
Els petròglifs que es troben a l'interior de l'àrea es caracteritzen per l'originalitat de les figures representades. Cassoles, combinacions circulars, zoomorfes i trisqueles són sols alguns dels motius d'aquests gravats, que van des de plafons senzills a, en alguns casos, composicions extraordinàriament complexes per a l'època.

## Composició

Les cinc estacions de l'àrea arqueològica de Tourón són:
* Laxe das Cruces: és el més destacat de tots els conjunts de l'àrea. Presenta un nombrós i heterogeni conjunt de motius geomètrics i naturalistes. Destaca una forma circular (o trisquela) de la qual ixen radis o braços que sobrepassen la línia exterior i acaben en cercles petits. Un gran cérvol, fet amb la tècnica del rebaixat, i altres animals formen una unitat compositiva amb la resta de les figures.
* Outeiro da Forcadela és un dels conjunts més senzills, compost de cercles concèntrics i cassoles interiors.
* Vedat das Sombriñas conjumina una sèrie de gravats animalistes i una altra sèrie de traços difícilment identificables. Un d'aquests petròglifs representa una figura humana amb els braços enlaire i armes a les mans enfront d'un quadrúpede sense cornamenta i amb una línia transversal sobre el llom com una ferida.
* Vedat da Siribela és un conjunt en què destaca l'Orant i diverses escenes d'equitació. A més, presenta una espiral, diverses cassoles, un oval obert amb apèndix o motius originals com un parell de línies paral·leles amb cercles o combinacions circulars.
* Nabal de Martiño conté una de les escenes de caça millor conservades de l'àrea rupestre de Terres de Pontevedra, protagonitzada per un gran cérvol mascle amb buidatge interior. En ella, un home armat irromp enmig d'una bandada de cérvols que beuen en una bassa, i que fugen espantats en totes direccions quan apareix el caçador i clava les llances a tort i a dret.

## Centre arqueològic

El centre arqueològic de Tourón, inaugurat el 2007, es creà amb l'objectiu de donar a conéixer tota aquesta àrea arqueològica i servir com a eina d'interpretació. Té una exposició estable que il·lustra com era la vida al poblat que, segons els investigadors, hi havia a la zona. A més, analitza els llocs on es feren els petròglifs i les escenes i motius que s'hi representaven.

## Vegeu també

* Art prehistòric
* Art esquemàtic
* Art rupestre de Terres de Pontevedra

## Enllaços externs

* Àrea arqueològica de Tourón a la pàgina web de Turgalicia.
* Pàgina web de l'Ajuntament de Ponte Caldelas Arxivat 2019-09-28 a Wayback Machine..
# Àcid xènic

L'àcid xènic és un compost de gas noble format per la dissolució de triòxid de xenó en aigua. La seva fórmula química és ${\ce {H2XeO4}}$. És un agent oxidant molt potent, i la seva descomposició és perillosa donat que allibera grans quantitats de productes gasosos: xenó, oxigen, i ozó.
La seva existència fou predita per Linus Pauling l'any 1933. Les sals químiques d'àcid xènic van rebre el nom de xenats, que contenen l'anió ${\ce {HXeO4-}}$. Tendeixen a ser disproporcionats en gas xenó i perxenats:
    2 HXeO− 4 + 2 OH− → XeO4− 6 + Xe + O 2 + 2 H 2O
    3 O 2 (g) → 2 O 3 (g)

## Referències

* ↑ Linus Pauling «The Formulas of Antimonic Acid and the Antimonates». J. Am. Chem. Soc., 55, 5, 6-1933, pàg. 1895–1900. DOI: 10.1021/ja01332a016.
* ↑ Egon Wiberg; Nils Wiberg; Arnold Frederick Holleman Inorganic chemistry. Academic Press, 2001, p. 399. ISBN 0-12-352651-5.
# Competència artística i cultural

La competència artística i cultural és una de les vuit competències bàsiques establertes per la Llei Orgànica d'Educació com una fita del sistema educatiu. Consisteix a conèixer els codis, referents, models i tècniques de les diferents arts al llarg de la història i el present, desenvolupar el gust estètic i el judici crític, fomentar la creativitat dels alumnes i la seva imaginació perquè i dominar els elements més importants del cànon i les normes socials de la pròpia comunitat. Totes les àrees del currículum educatiu han de contribuir a desenvolupar aquesta competència.

## Referències

* 1 2 «Currículum educació secundària obligatòria – Decret 143/2007 DOGC núm. 4915». [Consulta: 7 febrer 2014].
# Moscat de Ribesaltes

El Moscat de Ribesaltes és un vi dolç natural amb denominació d'origen (en francès Appellation d'origine contrôlée, AOC) de la Catalunya del Nord etiquetat sota la denominació AOC Muscat de Rivesaltes.
És una denominació regional que agrupa els vins de moscat, o moscatell, de les àrees de les denominacions Banyuls, Maurí i Ribesaltes. Es va crear, el 1956, unificant les antigues Muscat Banyuls, Muscat Maury, Muscat Côtes d'Agly i Muscat Rivesaltes.
Aquest moscatell és una mica més clar en color i lleuger en dolçor que el moscatell de Catalunya Sud i a França es beu com a aperitiu.
L'àrea de producció és la mateixa que per l'AOC Grand Roussillon que s'utilitza per als vins negres, però predomina el nom de Moscat pel seu volum de producció i per la seva fama.

## Referències

* ↑ «Appellation viticole Muscat de Rivesaltes AOC» (en francès). Vin Vigne: Guide des vins et des vignes de France. Vin-Vigne.com. [Consulta: 21 juliol 2023].

## Vegeu també

* Vi de Ribesaltes
* Vi de Banyuls
* Moscatell de l'Empordà
* Mistela

## Enllaços externs

* Muscat de Rivesaltes AOC (en anglès i altres idiomes), Wine.plus Wine Guide.
# Búnquers de Nules

Els búnquers de Nules són un conjunt de quatre fortificacions situades en la localitat castellonenca de Nules i construïts pel bàndol revoltat durant la Guerra Civil Espanyola. Van ser construïts després del fracàs de l'última «Ofensiva de Llevant» de l'Exèrcit republicà, i el front quedés estabilitzat fins al final de la contesa.

## Situació

* Situació en 1938
* Situació després de la construcció de l'AP-7
Les fortificacions es troben en el terme de Nules, al costat del Camí del Cabeçol, en el lloc on aquest creua amb l'AP-7. Per comprendre la seua situació original cal tenir present que aquesta autopista no existia en 1938, quan es van edificar. El búnquer 1 es troba al sud del camí, mentre que els altres tres estaven al nord. La construcció de l'AP-7 ha fet que el búnquer 2 estigui al costat oriental de la mateixa, mentre que els altres ho estan a l'occidental. El conjunt protegia el Camí del Cabeçol i la plana costanera entre el nucli urbà de Nules i la seua platja.

## Descripció

Es tracta de quatre elements independents. Encara que estan propers, no hi ha elements protegits que els comuniquin. Cadascun d'ells presenta una morfologia diferent, si bé hi ha elements comuns a tots ells. Així tots estan construïts amb formigó i blocs de pedra, aquests últims obtinguts de les voreres de Nules. També tots presenten un emplaçament per a metralladores de planta circular, si bé l'arc que cobreixen varia en amplitud, acompanyat per una o dues galeries per fusellers.
Tots els búnquers tenen planta trapezoidal amb una longitud d'entre 15 i 18 metres i una amplària d'entre 3 i 3,30. Les cobertes són semicirculars de volta rebaixada, per obtenir una major eficàcia per repel·lir els projectils.

## Història

Entre el set i el vuit de juliol de 1938, els efectius de la 83a Divisió d'Infanteria, integrada en el Cos d'Exèrcit de Galícia, van prendre Nules. Durant diversos mesos el front va quedar establert una mica més al sud, però no gaire allunyat de Nules, que sofriria per això greus danys.
El vuit d'agost es va produir una contraofensiva republicana des de la zona de la costa que va aconseguir la zona del Camí del Cabeçol. Això va portar a l'edificació dels quatre búnquers.
L'exèrcit republicà va emprendre una nova contraofensiva el set de novembre de 1938, en la qual la 53a Divisió republicana va aconseguir novament el Camí del Cabeçol en alguns punts.

## Galeria

* Interior del búnquer 1
* Búnquer 2: interior mirant a la posició de la metralladora
* Exterior del búnquer 2
* Accés al búnquer 3
* Interior del búnquer 4 abans de la seua restauració
* Búnquer 4 restaurat

## Referències

* ↑ Esteban Clemente. «Los blocaos de Nules» (en castellà), 06-12-2013. Arxivat de l'original el 2016-10-12. [Consulta: 25 abril 2016].
* ↑ Felip Sempere, Vicent «La Guerra» (en castellà). La Fira de Nules en la época contemporánea. Ayuntamiento de Nules, 1998.
# Àrea històrica de Kingston i la vall d'Arthur

L'Àrea Històrica Kingston i la vall d'Arthurs és un antic assentament situat a les planes costaneres de Kingston (envoltat de turons), al sud de l'Illa Norfolk, consistent en un gran grup d'edificis de l'era dels convictes de l'Imperi Britànic (1788-1855).Ha estat inclosa en llista del patrimoni nacional australià i a la llista del Patrimoni de la Humanitat de la UNESCO des del 2010 amb el nom de Colònies penitenciàries australianes.

## Referències

* ↑ Centre, UNESCO World Heritage. «Australian Convict Sites» (en anglès). [Consulta: 14 novembre 2022].
# Competència matemàtica

La competència matemàtica és una de les competències bàsiques de l'educació formal i com a tal ha d'estar treballada des de totes les assignatures del currículum educatiu segons la Llei Orgànica d'Educació de l'Estat Espanyol. Es caracteritza per dominar el llenguatge de les matemàtiques i la seva aplicació a la resolució de problemes de la vida quotidiana. Es relaciona amb la intel·ligència lògico-matemàtica de la teoria de les intel·ligències múltiples.
Tenir una alta competència matemàtica implica dominar el càlcul, saber interpretar críticament xifres, quantitats i gràfics en diferents fonts d'informació (així com les relacions entre elles) i estimar adequadament probabilitats d'un esdeveniment. Suposa també aplicar la lògica i el raonament deductiu, plantejant hipòtesis, jutjant la viabilitat de les solucions aportades i inferint les possibles conseqüències d'una acció. Es relaciona amb la capacitat d'activitats mentals com la comparació, la selecció de dades, l'estructuració del discurs, la predicció d'esdeveniments futurs o la seqüenciació de passos necessaris per dur a terme una activitat. Ajuda a una millor integració en el món laboral en aquelles professions que requereixin un pensament complex.

## Referències

* 1 2 «Currículum educació secundària obligatòria – Decret 143/2007 DOGC núm. 4915». [Consulta: 7 febrer 2014].
# Província de Dâmbovița

La província Dâmbovița (o Dîmbovița; IPA: ['dɨm.bo.vi.ʦa]) és un (județ), una divisió administrativa de Romania, a Muntènia, amb capital a Târgoviște.

## Límits

* Província d'Ilfov i província de Prahova a l'est.
* Província d'Argeș a l'oest.
* Província de Brașov al nord.
* Província de Teleorman i província de Giurgiu al sud.

## Demografia

El 2002, té una població de 541,763 i la densitat de població era 134 h/km². És un dels més densament poblats de Romania.
* Romanesos - 96%
* Gitanos, altres.
| Any | Població |
| 1948 | 409,272 |
| 1956 | 438,985 |
| 1966 | 453,241 |
| 1977 | 527,620 |
| 1992 | 562,041 |
| 2002 | 541,763 |

## Divisions Administratives

La província té dues municipalitats, 4 ciutats i 76 comunes.

### Municipalitats

* Târgovişte
* Moreni

### Ciutats

* Găești
* Pucioasa
* Titu
* Fieni

### Comunes

| Aninoasa Băleni Bărbuleţu Bezdead Bilciureşti Braniştea Brăneşti Brezoaele Buciumeni Bucşani Butimanu Cândeşti | Ciocăneşti Cobia Cojasca Comişani Conţeşti Corbii Mari Cornăţelu Corneşti Costeştii din Vale Crângurile Crevedia Dărmăneşti | Dobra Doiceşti Dragodana Dragomireşti Finta Glodeni Gura Foii Gura Ocniţei Gura Şuţii Hulubeşti I. L. Caragiale Iedera | Lucieni Ludeşti Lunguleţu Malu cu Flori Măneşti Mătăsaru Mogoşani Moroeni Morteni Moţăieni Niculeşti Nucet | Ocniţa Odobeşti Petreşti Pietroşiţa Poiana Potlogi Produleşti Pucheni Răcari Răzvad Runcu Sălcioara | Slobozia Moară Şelaru Şotânga Tărtăşeşti Tătărani Ulieşti Ulmi Văcăreşti Valea Lungă Valea Mare Văleni-Dâmboviţa Vârfuri | Vişina Vişineşti Voineşti Vulcana-Băi |

## Referències

* ↑ Institut Nacional d'Estadística, "Populaţia după etnie" Arxivat 2009-08-16 a Wayback Machine.
* ↑ Institut Nacional d'Estadística, "Populaţia la recensămintele din anii 1948, 1956, 1966, 1977, 1992 şi 2002" Arxivat 2006-09-22 a Wayback Machine.
# Biotoecus

Biotoecus és un gènere de peixos pertanyent a la família dels cíclids.

## Taxonomia

* Biotoecus dicentrarchus (Kullander, 1989)
* Biotoecus opercularis (Steindachner, 1875)

## Referències

* ↑ The Taxonomicon (anglès)
* ↑ Kullander, S. O., 1989. Biotoecus Eigenmann and Kennedy (Teleostei: Cichlidae): description of a new species from the Orinoco Basin and revised generic diagnosis. Journal of Natural History v. 23 (núm. 1): 225-260.
* ↑ Steindachner, F., 1875. Beiträge der Kenntniss der Chromiden des Amazonenstromes. Sitzungsberichte der Kaiserlichen Akademie der Wissenschaften. Mathematisch-Naturwissenschaftliche Classe v. 71 (1. Abth.): 61-137, Pls. 1-8.
* ↑ BioLib (anglès)
* ↑ AQUATAB
* ↑ Catalogue of Life (anglès)
* ↑ World Register of Marine Species (anglès)
* ↑ UNEP-WCMC Species Database (anglès)
* ↑ FishBase (anglès)

## Bibliografia

* Regan, C. T., 1906: Revision of the South-American cichlid genera Retroculus, Geophagus, Heterogramma, and Biotoecus. Annals and Magazine of Natural History (Series 7) v. 17 (núm. 97): 49-66.
# Àrea metropolitana de Detroit

L'àrea metropolitana de Detroit, sovint anomenada Metro Detroit, és la major àrea metropolitana de l'estat de Michigan dels Estats Units, formada per la ciutat de Detroit i els seus voltants.
# Gitaneta de la filipèndula

La gitaneta de la filipèndula (Zygaena filipendulae) és una espècie de lepidòpter ditrisi de la família dels zigènids (Zygaenidae) molt comuna a Europa, incloent-hi els Països Catalans.

## Característiques

Els sexes són similars i tenen una envergadura de 3-4 cm. Les ales anteriors són verd fosc metàl·lic amb sis taques vermell vívides (de vegades les taques se suavitzen, causant possible confusió amb altres espècies com Zygaena trifolii, de cinc punts). Ocasionalment, les taques són grogues o encara negres. Les ales davanteres són vermelles amb una tonalitat. Les ales posterior son vermelles amb la vora negra.

## Història natural

Els adults volen en dies assolellats i calorosos d'estiu; i són atrets per una àmplia gamma d'espècies de flors com Centaurea i Scabiosa. L'aliment de les larves són plantes com Lotus corniculatus, trèvols, etc. L'espècie passa l'hivern com a larva.

## Subespècies

* Z. f. altapyrenaica Le Charles, 1950
* Z. f. arctica Schneider, 1880
* Z. f. balcanirosea Holik, 1943
* Z. f. campaniae Rebel, 1901
* Z. f. duponcheli Verity, 1921
* Z. f. filipendulae
* Z. f. gemella Marten, 1956
* Z. f. gemina Burgeff, 1914
* Z. f. gigantea Rocci, 1913
* Z. f. himmighofeni Burgeff, 1926
* Z. f. liguris Rocci, 1925
* Z. f. maior Esper, 1794
* Z. f. mannii Herrich-Schaffer, 1852
* Z. f. noacki Reiss, 1962
* Z. f. oberthueriana Burgeff, 1926
* Z. f. polygalae (Esper, 1783)
* Z. f. praeochsenheimeri Verity, 1939
* Z. f. pulcherrima Verity, 1921
* Z. f. pulcherrimastoechadis Verity, 1921
* Z. f. pyrenes Verity, 1921
* Z. f. seeboldi Oberthur, 1910
* Z. f. siciliensis Verity, 1917
* Z. f. stephensi Dupont, 1900
* Z. f. stoechadis (Borkhausen, 1793)
* Z. f. zarana Burgeff, 1926

## Referències

* ↑ «Cercaterm | TERMCAT». [Consulta: 2 març 2025].
* ↑ «Funet - Zygaena». [Consulta: 2 març 2025].